AS Flora

AS Flora on Eesti ettevõte, mis traditsiooniliselt on tegelenud kodu- ja tarbekeemia tootmise ja müügiga, pärast 2006. aastat on ettevõtte tegevusvaldkond laienenudhttp://www.flora.ee/kinnisvara/?op=body&id=11&prn=1&art=31&cid= (vaadatud 05.02.2013).

2006. aastal ettevõte reorganiseeriti ja moodustati AS Flora, millel on kolm põhitegevusala:
 kinnisvara, millega tegelevad AS Flora ja selle tütarettevõte AS Tehnoflora;
 tarbekeemiatooted ja küünlad, millega tegelevad AS Flora ja selle tütarettevõte AS Flora Kadrina;
 toitlustus, millega tegeleb AS-ile Flora kuuluv kohvik Floriin.

 Ajalugu 
pisi|TKTK Flora kauaaegne tegevjuht ja nõukogu esimees Elmar Kruusma
1889. aastal asutati Mayeri Keemiavabrik. Algul toodeti või- ja juuksevärve, hiljem tootevalik laienes. 1940. aastal natsionaliseeriti Tallinnas Paldiski maantee 25 territooriumi tegutsenud keemiaettevõtted ja moodustati neist artellid.  

Keemiatooteid tootvate väikeettevõtete baasil moodustati Tallinna Keemiakombinaat. 1940. aastatel nimetati ettevõte Keemiakombinaadiks Flora. 1947. aastal tsentraliseeriti Eesti tarbekeemiatööstus. 1960. aastal ühendati Tallinna Keemiakombinaadiga Tallinna Lakitööstus ja Vabrik “Flora”. Ühendatud ettevõttele anti nimi Tallinna Keemiakombinaat “Flora". Tallinna Keemiakombinaadi “Flora" neljas tsehhis toodeti tarbekeemiatooteid, kondi- ja nahaliimi, lakke ja värve, parfümeeriat, plasttaarat ja pudukaupu. 1960. aastatel said tuntuks sellised Tallinna Keemiakombinaadi “Flora" tooted nagu pesuleotusvahend Fermenta, aknapesuvahend Aknool, pesuvalgendi Liilia jt. 

1964. aastal moodustati mitme keemiaettevõtte ühinemisel Tarbekeemia Tootmiskoondis Flora. 1964. aasta 1. aprillil liideti Tallinna Keemiakombinaadiga Flora Tartu Keemiakombinaadi tarbekeemiatsehh. Sellest alates kandis ühendettevõte nime Tarbekeemia Tootmiskoondis „Flora“ (TKTK „Flora“). Tarbekeemia Tootmiskoondise Flora direktor oli Elmar Kruusma. Tarbekeemia Tootmiskoondise «Flora» tsehh nr. 5 tegutses Kadrina ja Undla mõisa juures, Loobu jõe kaldal. Tootmiskoondisena tegutses ettevõte 1980. aastate lõpuni, mil ettevõttest sai riiklik aktsiaselts – RAS Flora.

1993. aastal ettevõte erastati ja samal aastal moodustati AS Flora Liit.

 Viited 

Välislingid
Ettevõtte koduleht

Kategooria:Eesti keemiatööstusettevõtted
Kategooria:Tallinna ettevõtted